**NARAVOSLOVNI DAN: IŠČI IN NAJDI**

**VODILO ZA UČITELJE**

**Naravoslovni dan**: IŠČI IN NAJDI

**Predmet**: naravoslovje in tehnika / naravoslovje

**Starost učencev**: 4. - 7. razred

**Trajanje**: 5 PU

**Namen** : - utrjevanje in povezovanje že pridobljenega znanja;

- raziskovanje narave;

- ustvarjanje;

- kritično vrednotenje;

- gibanje v naravi.

**Učni cilji:**

**NARAVOSLOVJE IN TEHNIKA (4. in 5. razred)**

Učenec:

* zna razvrstiti, uvrstiti in urediti snovi po njihovih lastnostih (gnetljivost, stisljivost, trdota, gostota);
* pojasni povezanost lastnosti snovi z njihovo uporabo;
* izdela uporabne predmete iz različnih gradiv s tem, da uporablja različne načine spajanja gradiv;
* presoja ustreznost končnega izdelka;
* uporablja lesna gradila pri izdelavi modelov in maket;
* zna brati načrt in ga udejaniti;
* uporablja osnovne obdelovalne postopke za papirna in lesna gradiva;
* zna dokazati, da so čutila sprejemniki podatkov in da omogočajo razlikovanje zunanjih dražljajev po vrsti in količini;
* zna utemeljiti, da smo sami odgovorni za svoje zdravje;
* zna razlikovati med nevretenčarji (polži, školjke, žuželke, pajki, kolobarniki) in vretenčarji (ribe, dvoživke, plazilci, ptiči in sesalci);
* vrednoti ravnanje oz. odnos ljudi do onesnaževanja in ob tem razloži, kaj pomeni odgovoren odnos do narave;
* napoveduje posledice človekovega nenehnega posega v naravno okolje in vrednotiti učinke.

**NARAVOSLOVJE (6. in 7. razred)**

Učenec:

* spozna, da se pri odboju svetloba na hrapavi beli površini razprši, na gladki pa se odbija le v eni smeri;
* spozna nekaj oddajnikov zvoka;
* spozna, da zvok nastane, ko se telo trese (niha), to nihanje pa se prenaša na okoliški zrak;
* spozna in uporabljajo osnovna merila za razvrščanje živali;
* spozna, kako lahko sami z ustreznim ravnanjem prispevajo k varovanju okolja, in se ob tem zavedo pomembnega vpliva vsakega posameznika na okolje;
* razume, da biotsko pestrost ohranjamo z neposrednim varovanjem vse narave.

**Medpredmetnost:**

**ŠPORT**

Učenec:

* prepoznava dejavnike tveganja (varen teren, klopi) ali upošteva osnovna načela varnosti;
* izboljša gibalne sposobnosti;
* oblikuje pozitivne vedenjske vzorce ( vztrajnost, strpnost, odnos do varovanja narave);
* upošteva higienska pravila ( se preobleče, umije, pregleda telo – klopi).

**LIKOVNA UMETNOST**

Učenec:

* ob likovnih delih, likovnih izdelkih ter ob zgledih iz narave in okolja spozna likovne pojme (svetlo, temno, odtenki, …);
* razvija občutek za bogatenje oblik z likovnimi spremenljivkami;
* pri likovnem izražanju uporablja tudi digitalno tehnologijo;
* razvija občutek za razporejanje oblik na ploskev;
* razvija motorične spretnosti in občutek ob uporabi različnih materialov in pripomočkov za izražanje na ploskvi.

**ANGLEŠKI JEZIK**

* Učenec spozna najosnovnejše jezikovne označevalce družbenih razmerij (pozdravi, naslavljanja) in nekatere vljudnostne dogovore (npr. zahvala, opravičilo).

**Pripomočki**: fotoaparat, pametni telefon ali tablični računalnik.

**Oblike dela:** individualna.

**Metode dela:** metoda primerjanja in razvrščanja, metoda opazovanja, zaznavanja in občutenja, metoda dela s slikami in fotografijami, metoda dela z tekstom in iskalno kartico, metoda pridobivanja rezultatov/vzorcev, metoda ovrednotenja dela.

**Učenec ob zaključku posreduje učitelju vse zahtevane fotografije iz posameznih nalog.**

**Te so dokaz, da je učenec vse aktivnosti vestno opravil**.

**AVTORSTVO**: Dom Soča - Mojca Rutar, Polona K. Čebron, Tatjana Simčič